Asu

Ing asu metung yang mammal a malyaring sesen at keraklan, maganaka 
ya kareng tau. Neng kayi, gagamitan de reng tau ing katayang "asu" 
kareng mangalyap a animal a kamaganak da reng asu, alimbawa deng lobu 
(wolf), zorra (fox) ampong coyote.

Kalupa ra reng lobu, abe-yabe la kareng grupu o pangkat deng asung malyap. 
Maki ranggu la reng asung kayabe king pangkat, at pasakup la reng asung mababa 
ranggu karetang mas matas karela. Alpha male ing aus da ketang asung 
matas dili ranggu. Matapat la king metung at metung deng asu king metung a 
pangkat. 

Labi nong apat a libung (14,000) banwang mabibye reng asung kayabe la reng tau.

E la magkulang king walung dalan (800) deng lahi o breed da reng asu. Nung 
pareu la lahi deng pengari ning metung a asu, makanyan ya mu naman ing kayang 
lahi. Puru la lahi o pure pedigree dogs la reng asung deti. Nung miyaliwa la 
lahi deng pengari ning metung a asu, ala yang lahing amanu iti. Samut ya 
(mixed-breed, hybrid, o mongrels) ing asung iti.   

Masikan ing pamamau da ampong pamakiramdam deng asu, dapot e ro makaing akakit 
deng kule.

Dakal a paralan ing pamagsilbi da reng asu kareng tau. Sasabyan dang ila ing 
pekamalapit dang kaluguran deng tau  "man's best friend". Alimbawa, ating asung 
magsilbing bante, mangasu, mamastul, ampong sasaup kareng bulag. Midala na la 
pin king leparan (space o kalawakan) deng asu kapamilatan da reng Ruso, pilang 
banwa bayu la miras karin deng tau. Kareng mapilan a bansa, kakanan do reng asu 
anting babi, baka at aliwa pang animal. E katanggap-tanggap iti karetang 
aliwang bansa nung nu ro tuturing a sese deng asu at e pamangan.  

 Deng lahi da reng asu 

 Airedale Terrier
 Afgan Hound
 Akita
 Basenji
 Basset Hound
 Beagle
 Bloodhound
 Borzoi
 Boston Terrier
 Boxer
 Briard
 Bull Terrier
 Bulldog
 Chihuahua
 Chow Chow
 Cocker Spaniel
 Collie
 Dachshund
 Dalmatian
 Doberman
 English Setter
 Fox Terrier
 Foxhound
 German Shepherd
 Golden Retriver
 Great Dane
 Greyhound
 Huskey
 Irish Setter
 Irish Wolfhound
 Jack Russell Terrier
 Labrador Retriver
 Labradoodle
 Landseer
 Maltese
 Mastiff
 Mexican Hairless
 Newfoundland
 Old English Sheepdog
 Pekinese
 Pomeranian
 Pointer
 Poodle
 Pug
 Rhodesian Ridgeback
 Rottweiler
 Scottish Terrier
 Shih Tzu
 Spitz
 Springer Spaniel
 St. Bernard
 Welsh Corgi
 Yorkshire Terrier

 Deng kawing paluwal 

 American Kennel Club
 Australian National Kennel Club 
 Biodiversity Heritage Library bibliography for Canis lupus familiaris
 Canadian Kennel Club
 Fédération Cynologique Internationale (FCI) - World Canine Organisation 
 New Zealand Kennel Club 
 The Kennel Club (UK)

*
Category:Pets
Category:Sese Animal
Category:Asu